Закон о Речнику Српске академије наука и уметности
Ради обезбеђења сталне бриге о српском језику, као трајном и општенационалном добру, овим законом уређује се израда и издавање Речника Српске академије наука и уметности (у даљем тексту: Речник), као подухвата од изузетног значаја за националну културу и светску и домаћу науку.

Носилац израде Речника јесте Институт за српски језик Српске академије наука и уметности (у даљем тексту: Институт).

Издавач Речника је Српска академија наука и уметности (у даљем тексту: Академија).

Рад на Речнику и објављивање његових резултата, односно томова Речника, у планираним временским размацима, обавља се под стручним надзором Одељења језика и књижевности Академије.

Средства за израду и издавање Речника, односно његових томова, обезбеђују се у буџету Републике Србије.

Одобрена финансијска средства из члана 4. овог закона строго су наменска.

Надзор над благовременим извршавањем преузетих обавеза врши министарство надлежно за науку.

Институт, уз сагласност Академије, годишње извештаје о обављеним пословима подноси министарству надлежном за науку.

Овај закон ступа на снагу осмог дана од дана објављивања у „Службеном гласнику Републике Србије“.

Извори 
 „Службени гласник Републике Србије”, број 110/05

Р
Српска академија наука и уметности